Medici din Iași demontează teoria „firului divin” a lui Călin Georgescu
Declarațiile recente ale lui Călin Georgescu, candidatul prorus care a ajuns pe primul loc după primul tur al alegerilor prezidențiale, au stârnit controverse în lumea medicală. Georgescu a susținut că nașterea prin cezariană „rupe firul divin”, insinuând că această metodă de aducere pe lume ar afecta legătura spirituală dintre mamă și copil. Medici din Iași au catalogat această afirmație drept „o aberație”, subliniind că nu există nicio bază științifică în spatele acestei idei, scrie Ziarul de Iași.